Nawawala ang anak ko.
Ma'am, kumalma lang po tayo.
Nawawala siya. Nakapatay rin ang cellphone niya.
Gano'n ba?
Ano'ng pangalan?
Nam Yoon-seo.
Pangalan mo po ba 'yon, ma'am?
Hindi. Ang pangalan ko ay Kim Hye-joo.
Anak ko si Nam Yoon-seo.
Kailan siya ipinanganak?
Noong 2008. Ikawalong baitang siya ngayon.
Sa Jicheong Middle School siya nag-aaral.
Saan kayo nakatira?
Sa 14, Sumyeong-ro 3-gil, Sinyang-gu.
Ano'ng phone number mo?
Sa tingin ko, lumayas ang anak ko.
Sa tingin mo, umalis lang siya?
Hindi kaya dinukot siya o naligaw?
Dinukot?
HIndi ito madalas nangyayari,
pero posible pa rin naman.
Puwede rin itong mangyari lalo na sa mga babae at kabataan.
Bakit sa tingin mo lumayas lang siya?
Nag-text ba siya o nag-iwan ng mensahe?
Hindi.
Pero nag-away kami kanina.
Nag-away kayo.
Ito ba ang unang beses na lumayas siya?
Oo. Hindi naman siya umaalis nang walang paalam dati.
Ito…
ang unang beses na nangyari ito.
EPISODE 1: ANG SIMULA
13 ORAS ANG NAKARAAN
PANGANGALAGA NG AKLAT
Uulitin ko lang 'yong napag-usapan natin.
Una,
aayusin ko ang mga punit, sira,
at nadungisang pahina tulad nito.
Para sa bagong pabalat,
mayroon akong manipis at makapal na tabla.
'Yong makapal ang gagamitin ko.
Para sa pabalat,
gagamitan ko ng malasutlang bagay na pinili mo kanina.
Tapos ilalagay ko ang litrato ng anak mo.
Heto ang isang sample.
Hawakan mo 'yong gilid.
'Di ba? Lalagyan ko ng maliit na yupi
at ipapasok ang litrato niya.
Okay.
Hindi na ako makapaghintay.
Tingnan mo muna ito
habang sinusuri ko ang form na nilagdaan mo.
Sige.
Ang ganda.
Inayos mo ang lahat ng ito?
Kakakita ko lang sa baby book ng anak ko
habang naglilipat kami.
Naalala ko bigla na may mga studio na nag-aayos ng mga libro, kaya nagpunta ako.
Buti na lang nagpunta ako rito.
Ang gaganda.
Ma'am, may asawa ka na?
-Oo. -Talaga?
May anak ka na?
Oo.
Lalaki o babae? Ilang taon na?
'Yong anak kong lalaki, 22. 'Yong babae, nasa ikawalong baitang.
Siya'y 22?
Hala, ang bata mo pa siguro nag-asawa.
Akala ko nasa elementary pa lang ang anak mo.
'Yong anak ko rin, 22 taong gulang na.
Grabe.
Dati ang cute niya.
Pero ngayon, ni hindi na siya tumatawag sa akin.
Kapag pinagagalitan ko naman, nagtatampo.
Ikamamatay ko ang batang 'yon.
Noong bata pa siya, gusto niya palaging sumasama sa akin.
Sino'ng mag-aakala na kapag lumaki na ang mga anak natin, lalayo na sila.
Nakakainggit ang mga nanay na may anak na babae.
'Yong totoo?
Mas mahal mo nang kaunti ang anak mong babae kaysa roon sa lalaki, ano?
Hindi. Parehas ko silang mahal.
Naaral ko na ang lahat.
Tatawagan na lang kita kapag tapos na.
Kailangan mong magbayad ng kalahati ngayon at bayaran ang natitira pa kapag tapos na.
-Sige. -Pakitingnan.
-Maraming salamat. -Walang anuman.
-Paalam. -Paalam.
Uulan ba?
ALARM
Oo nga pala.
KLINIKA NG MGA BABAE
Hye-joo!
Uy, akala ko male-late ka.
Akala ko nga rin.
Akala ko hindi ka na darating.
Parang hindi maganda kung hindi ako pupunta.
Magugustuhan ito ng mga nanay.
Hindi na sila makapaghintay na makilala
ang nanay ng class president at top student.
Kaya hindi ako pumupunta noon.
Hindi ko naman tinulungan si Yoon-seo.
Okay. Sige.
-Heto. -Mukhang masarap.
-Ang tagal na, ano? -Oo nga.
Heto. Kumain ka na.
Ang balita ko hindi naman marami ang dagdag na klase ni Yoon-seo.
May tutor ba siya?
Wala. 'Yong dagdag na klase lang.
Ano ba. Hindi mo kailangang maglihim.
Baka naman tinutulungan mo siya.
Hindi. Hindi ako nakikialam sa kaniya.
Mag-isa lang siyang nag-aaral.
Nagmana lang siya sa tatay niya.
Wow. Ano'ng trabaho ng asawa mo?
Guro ba siya?
Ano…
May regular lang siya na trabaho.
Guro ang asawa mo. At sa Seoul National University.
Oo nga. Kumain tayo sa may SNU ngayong Linggo.
May kapihan doon na sobrang ganda.
-Sige. -Okay.
Magkita na lang tayo ng alas-onse ng umaga?
-Sige. -Sige.
Ji-soo, isasama mo ba si Hye-soo?
Oo.
Sa SNU?
Para saan?
Hindi pa ba sinabi sa 'yo ni Yoon-seo?
Ang alin?
-Pumunta ulit tayo rito. -Magkita tayo sa Linggo.
-Sige. -Sa Linggo ulit.
-Alas-onse. -Alas-onse.
-Tara na. -Maganda ang lugar na ito.
Pasensiya ka na kung hindi ko sinabi agad.
Malaking bagay na isinali natin
ang pangalan ng mga bata sa thesis ng isang propesor.
Lahat sila ginagawa ito.
Ang hindi lang nakagagawa nito ay 'yong mga walang kilala.
Hihindi ka ba kung may pagkakataon?
Salamat sa alok mo,
pero hindi ako papayag.
Seryoso ka?
Oo.
Aalis na ako.
Sige. May pasyente rin ako sa hapon.
Kita na lang tayo ulit.
Paalam.
SONMAT NOODLES
Uy.
LIBRENG PAGKAIN PARA SA KABATAAN AT MGA BUNTIS.
HINDI KAILANGANG MAY WELFARE CARD. KUMAING MABUTI.
-Salamat po. -Walang anuman.
Hindi mo na kailangang ipakita 'yan.
Bumalik ka kapag ubos na 'yan.
Puwede kang bumalik kahit wala ako.
Kumuha ka ng dumplings.
Libre ang mga bata rito.
Balik ka ulit.
-Salamat. -Wala 'yon. Paalam.
Grabe. Hindi na ako makahinga sa busog.
Ang dami mong kinain. Hindi ka ba nagtanghalian?
Nagtanghalian.
Sa labas nga ako kumain.
Pero hindi siya kakain kung hindi ko siya sasabayan.
Kaya kumain ako.
Pero hindi ko mapigilan
kasi ang sarap mo magluto.
Akala ko hindi ko mapapantayan ang luto ng nanay ni Joong-do.
-Siguro nakukuha ko na. -Bakit ka ba nagkukumpara?
May sari-sarili kayong estilo.
Nang-uuto ka pa.
-Namili ka ba? -Oo.
Gusto ko gumawa ng short ribs para kay Ji-hoon.
Ang suwerte naman niya.
Aalis na ako.
Ang daming ginawa buong araw.
Kailangan ko ring bumili ng mantikang perilla.
May nakita akong tindahan na gumagawa nang hindi niluluto ang punla.
Kaya susubukan ko. Malapit 'yon sa Taeyang Apartment.
-Ano'ng nakakatawa? -May diin ka kasi magsalita.
Talaga?
Iba ang pagkakasabi mo sa, "Malapit 'yon sa Taeyang Apartment."
Saan ba ang probinsya mo?
Hilagang Chungcheong.
Kaya pala. Saan banda?
Tanungin mo kung mayroon silang lokal na mantikang sesame.
Sige. Paalam.
-Paalam. -Paalam.
May nasabi ba ako?
Ayaw niyang pinag-uusapan ang probinsya niya.
Grabe ang pinagdaanan niya noon
kaya ayaw niyang maalala ito.
Talaga?
Pero matagumpay na siya ngayon.
Baliw ka ba? Wala nga siyang pera.
Binibigay niya ang lahat ng perang kinikita niya.
Hindi naman pera ang sinasabi ko. Ibig kong sabihin, masaya siya.
Magaling.
-Isa, dalawa, tatlo. -Isa, dalawa, tatlo.
Hello, ma'am. Hello.
-Hello. -Hye-joo, tagal na nating hindi nagkita.
Mabuti ka ba?
Oo. Ikaw?
Mabuti naman kami.
Itong mga ito?
Natatanggap pa rin namin ito at pera.
Hindi pa rin nagpapakilala ang nagbigay.
Ang dami naming ginawa kanina
kaya ngayon lang namin maipapasok.
Tulungan ko na kayo.
-Hindi na. -Hindi.
Ayos lang.
Sige. Sa susunod, tatawag ako bago ako pumunta.
Sige. Balik ka na lang kapag wala kaming ginagawa.
Sige. Sa susunod na lang.
-Paalam. -Paalam.
Paalam.
Sino siya?
Dati siyang nagtatrabaho rito.
Gano'n ba? Social worker siya?
Hindi. De-kontrata lang.
Nagsimula ata siya bilang part-timer.
Papasok na ako.
-Sige. -Mamaya na lang.
Assemblyman ng distrito ang asawa niya.
Assemblyman ng Sinyang-gu?
-Oo. -Grabe.
Ano'ng pangalan ng assemblyman ng distrito?
Ako si Nam Joong-do ng Daehan Party.
Mga kababayan,
narito ako sa inyong harapan
upang magsalita tungkol sa paulit-ulit at iligal na land speculation
na ginagawa ng mga kapwa ko assemblyman.
Humaharap ako sa inyo nang may pighati at malaking responsibilidad.
ANG PAMBANSANG KAPULUNGAN NG REPUBLIKA NG KOREA
Para mawala ang korapsyon sa bansang ito,
kailangang mawala ang lahat ng iligal na land speculation
ng mga miyembro ng pambansang kapulungan.
BAGONG PANUKALANG-BATAS PARA ALISIN ANG ILIGAL NA LAND SPECULATION
Bumili ang hipag ni Kang Soon-hong ng Nation and People's Party
-ng bukirin sa Youngsan noong isang taon. -Buwisit.
Kamakailan lang, napiling ayusin ang lupang ito ng MOLIT.
Buwisit.
Sinasabi niyang wala siyang alam…
Nangangako akong tanggalin ang real estate speculation.
Dagdag pa rito, humihiling ako
ng isang imbestigasyon na pangungunahan ng mga eksperto
sa lalong madaling panahon.
Paano ba nahahalal itong si Kang Soon-hong nang paulit-ulit
gayong palaging may kontrobersiya ang mga kamag-anak niya?
Dahil sa yaman ng asawa niya, kaya may utang na loob siya rito.
Hindi natin kailangan ng tulad niya.
Hindi ko mapigilang mag-isip ng ganito sa tuwing may nangyayari.
Mabuti na rin siguro para kay Assemblyman Nam
na ang tanging pamilya niya lang ay ang yumao niyang ina.
Wala ring pamilya ang asawa niya at palaging mag-isa.
Hindi naman maganda 'yon.
Nagsimula siya bilang isang list member
bago siya tumakbo sa politika.
Pero hindi nagpakita ang asawa niya sa kahit anong kampanya.
Hindi siya kilala ng mga tao.
Habang 'yong ibang mga asawa ng pulitiko, nagpapakita sa publiko.
Ito ang iniisip ng lahat noong nakaraang eleksiyon.
Ayon kay Mr. Jang,
pinayagan niya ang asawa niyang pumasok sa politika at ito ang kondisyon.
Bali-balitang ayaw niya kasing maging parte ng karera ng asawa niya sa politika.
Sa kabilang banda, si Assemblyman Nam… Paano ko ba sasabihin?
Paano nga ba?
Perpektong asawa siya.
Hindi lahat ng lalaki gagawin ang lahat para maprotektahan ang asawa nila
kahit na may sabihin pa ang mga tao.
Nag-away na naman ba kayo kahapon?
Hindi.
Pero bakit galit na galit ka sa usapang asawa?
Ayos ka lang?
Uy, mamayang gabi pala…
Gusto kang makita ni Ms. Woo.
Sige.
Kumusta, Assemblyman Kang.
Sino ito?
Secretary ka ba?
Siya si Assemblyman Nam Joong-do ng Daehan Party.
Isa ka palang assemblyman.
Naku.
Pasensiya na.
Ang bata mo pa kasi,
kaya akala ko secretary ka lang ng isang assemblyman.
Ayos lang.
Noong bata ka pa,
secretary ka ng yumaong Assemblyman Kim Myeong-jae.
Naiintindihan ko kung bakit ka nalito.
-Ano'ng… -Paalam.
Ang bastos ng batang 'yon.
DAEHAN PARTY CHAIRWOMAN WOO JIN-SEOK
Alam kong naghahanda ka para sa pagsusuri sa Pambansang Kapulungan.
Kailan mo ito inihanda?
Nakaiinggit ang pagkabata mo.
Pang-ilang beses ko na narinig 'yan ngayon.
Apat na beses pa lang akong naihahalal,
ngunit mabilis ang 15 at kalahating taon.
Sinisisi ko ang Nation and People's Party kaya ako tumanda kaagad.
Maaasahan kita, hindi ba?
Walong buwan pa bago ang eleksiyon.
Tama ang tiyempo mo.
Gagawin ko ang lahat.
Oo. Hindi ako nag-aalala roon.
Ikaw ang pinakamagaling sa partido natin.
Gusto mo ba ang tanawin dito?
Hindi mababa ang ikawalong palapag.
Hindi ba't ang opisina mo ay nasa ikasampung palapag
mula noong mahalal ka?
Tama.
Bakit hindi ka bumaba sa terminong ito?
Pakiramdam mo ba hindi ka karapat-dapat
dahil list member ka lamang noon?
Hindi naman.
Nanatili ako roon dahil gusto kong magpakumbaba.
Magpakumbaba?
Sapat na ang walong taong pagpapakumbaba.
Pagkatapos ng eleksiyon na ito,
mahahalal ka sa ikatlong pagkakataon.
Makapipili ka ng opisinang nais mo.
Nais mo ba ang opisinang ito?
Parang nagsawa na ako sa tanawin.
Hindi, ayos lang ako.
O bakit hindi 'yong opisina sa ikaanim na palapag na ginamit ng pangulo
noong assemblyman pa siya?
Maraming nagnanais sa kuwartong iyon.
Kung gusto mo 'yon, puwede naman natin gawan ng paraan.
Hindi ko puwedeng gawin 'yon sa ikatlong termino ko.
Masaya na ako sa kuwarto ko ngayon.
Hindi ka talaga sakim.
Hindi ko masasabing hindi ako sakim.
Bakit nga ba ako narito?
Alam mo,
wala sa kahit anong opisina sa gusaling ito
matatanaw ang Bugaksan katulad ng Blue House.
Tama ka.
Maliban na lang sa Yeouido.
Pasensiya na.
Ang opisina mo ngayon ang pag-aagawan
ng mga assemblyman sa hinaharap.
-Hello. -Hello.
Ano'ng sunod?
May panayam ka sa SBC.
Honey, hatinggabi na ako makauuwi.
Alam mo ba, dalawang beses akong tinawag na bata ngayong araw.
-At mamayang gabi… -Masaya bang magkaroon ng batang asawa?
Okay.
DEOKSUNG MILL
MASAYA BANG MAGKAROON NG BATANG ASAWA?
Ewan ko sa 'yo.
Ayos naman.
Pero habambuhay akong mas bata kaysa sa 'yo.
Grabe ka. Magkalapit lang naman tayo ng edad.
-Mantika po ba? -Oo.
Walang tao, hindi ba?
Baka lumabas lang.
Namatay ang apo niya.
Ano?
Kolehiyo na siya. Nagpakamatay.
NAMGOONG SOL
Nakipag-away sa nobyo niya,
at nagbanta itong ikakalat ang mga nakahihiyang litrato niya.
Pero hindi pa ito nahuhuli ng mga pulis.
Nag-aaral ito ng medisina.
Hindi nila ito inaresto dahil hindi naman daw tatakas.
Pasensiya na. Kilala ba kita?
Oo nga. Nagpunta ka sa tindahan ko kahapon.
Kumain ka.
Ang layo nito. Bakit ka nagpunta rito?
Bata pa siya nang maulila,
kaya inalagaan ko siya
hanggang sa makakaya ko.
Pero ayaw arestuhin ng mga pulis ang sira-ulong iyon.
KUWARTO 5 NAMGOONG SOL
Makinig ka.
Pumirma ka sa guest book bago ka umalis.
Masaya akong nagpunta ka rito,
kaya nais kitang maalala.
Maaari ba?
-Sige po. -Salamat.
Oo nga pala.
Ihahanda ko ang mantika mo.
'Wag mo nang alalahanin 'yon. Babalik na lang ako.
Sige.
Palaging sinasabi ni Sol sa akin
na isarado na ang tindahan at magpahinga na lang.
Hindi ko na raw kailangang magtrabaho dahil may part-time naman siya.
Mabuti na lang hindi ako nakinig sa kaniya.
Dahil baka walang pumunta ngayon dito sa burol niya.
Maraming salamat sa pagpunta.
Taos-pusong pasasalamat.
Walang anuman. Aalis na ako.
Sige na.
TAPAT AT MAGALING NA MANGGAGAWA NAM JOONG-DO
Isang special education na paaralan sa tabi ng regular na paaralan?
Nababaliw ka na ba?
Mahalagang magpatayo tayo ng paaralan para sa mga may kapansanan
na nahihirapang bumiyahe ng malayo.
Kada 20 minuto ang dating ng bus mula Manil-dong papuntang Jicheong Station
at masyado itong matagal.
'Yong ibang bus, dumarating sa pagitan ng anim hanggang 13 minuto lang.
-Malayo nga ang pagkakaiba. -Oo.
-Sige. -Pakitingnan.
Hindi naman puwedeng may mga malalaking sasakyan
kung saan bumabiyahe ang mga bata.
Kahit na may paaralan na malapit, marami pa rin ang mabilis magmaneho.
Tama. Delikado nga ito.
Sang-ayon ako.
Tawagan n'yo na lang ako sa numero na nakasulat diyan
kung may kailangan pa kayo.
Personal na numero mo ito? Hindi sa secretary mo?
Oo, akin 'yan.
Tawagan n'yo ako kahit anong oras. Sasagutin ko kayo.
Salamat.
-Paalam. -Dito po ang daan.
-Salamat. -Paalam.
Salamat sa oras ninyong lahat.
-Salamat. -Salamat. Paalam.
Magaling.
Ang dami nating ginawa.
Ikaw ba talaga ang sumasagot sa mga tawag?
Oo naman.
Hindi ko man maayos ang lahat,
pero pagkakataon ito para mailabas nila ang saloobin nila nang may nakikinig.
At napapanatag ang loob natin kung assemblyman mismo ang kausap natin.
May mga ilan na minumura ako pagkasagot ko ng telepono
pero pinahahaba lang nila ang pasensiya ko.
Ibibigay ko sa 'yo ang buod ng mga tinalakay natin ngayong araw.
Sige. Salamat.
Ang aga pala nating natapos.
Anong oras ang hapunan natin kasama ang isponsor?
Alas-siyete sa Haniljeong.
Sige.
SINYANG-GU TAHANAN NG MGA BABAE AT BATA
SALAMAT SA PAGHATID KUMUHA KAYO
Ikaw ba 'yan, Yoon-seo?
-Ma! -Ano na naman?
Hindi ako puwedeng pumunta sa SNU sa Linggo?
-Oo. -Bakit?
Ginagawa ng mga magulang ng mga kaibigan ko ang lahat
para mapalakas ang resume nila.
Hindi naman ako humihingi ng tulong kay Papa.
Bakit mo tinatanggihan ang tulong nila?
Paano magiging co-author sa thesis ang isang mag-aaral sa middle school?
Ano naman ang maitutulong mo sa thesis ng isang propesor?
May maitutulong ako. Sabi niya pumunta ako.
Wala kang alam na kahit ano.
Mayroon.
Ni hindi ka nga nakapagkolehiyo.
Pasensiya na.
Totoo 'yan,
pero alam kong imposibleng maging co-author ka.
Kahit ang papa mo sasabihing--
Ayan ka na naman. Si Papa na naman.
'Wag mo na siyang gamitin.
Bakit hindi ko magawa ang ginagawa ng mga kaibigan ko dahil sa kaniya?
Nakakainis.
Yoon-seo, hindi pa tayo tapos mag-usap.
Ewan ko sa 'yo. Hindi na ako aalis!
Yoon-seo, tumigil ka.
Yoon-seo.
Buksan mo ang pinto.
Umalis ka na. Mag-aaral ako.
Talaga? Lagot ka sa 'kin, bata ka!
Nam Yoon-seo!
Pasensiya na.
Nag-text siya. Sabi niya malapit na siya.
Bakit ka malungkot? Dahil kay Yoon-seo?
Lumalala siya nang lumalala.
Nagdadalaga na siya. Gano'n din naman si Ji-hoon.
Palagi akong nalulungkot kapag tapos ko na silang pagalitan.
Dahil siguro nasa politika ang asawa ko,
pero sa tingin ko hindi pa sapat ang ginagawa namin bilang magulang.
Mabuti ang ginagawa n'yo.
Oo nga pala. Gusto mong gamitin ang kuwarto ni Ji-hoon?
Ako? Bakit? May kuwarto naman ako.
Maliit lang 'yon
kasi bodega 'yon dati ng biyenan ko.
Kung alam ko lang na titira ka rito,
sana nagpagawa kami ng kuwarto sa itaas na palapag para sa 'yo.
Ano ka ba. Para sa pamilya mo ang itaas na palapag.
Ayos na ako sa kuwarto ko.
Yeo-jin, nagpapasalamat ako sa 'yo.
Noong mamatay ang biyenan ko at nabuntis ako kay Yoon-seo,
ang dami-dami kong iniisip.
Kung hindi ka tumira rito,
baka hindi ko na kinaya.
Maraming salamat.
-Narito na ako. -Uy.
Napaaga ka yata.
Kailangan ko ring magpahinga.
Gising ka pa? Gabing gabi na.
Gusto niyang uminom.
Bakit? May nagawa ba akong mali?
Bakit? Guilty ka ba?
Bukas pa ang pag-recycle.
Wala naman akong ginawang mali.
-Akin na. -Salamat. Ang sarap.
Walang problema.
Akin na 'yan. Lilinisan ko.
Hindi, ako na.
Ako na sabi.
Paano mo ba siya nagagawa ng juice na gawa sa gulay
kada umaga sa loob ng walong taon?
Ito nga lang ang ginagawa ko para sa kaniya.
Oo nga. Mali ako.
Dapat humingi pa ako ng mas marami pang bagay.
-Magpahinga ka na. Salamat. -Okay.
-Good night. -Good night din.
-Good night. -Good night.
Tama na 'yan. Maghilamos ka na at mahiga, honey.
Bakit ka nakatingin sa 'kin?
Namumula ang mukha ko, ano?
Ang ganda mo.
-Lasing ka ba? -Hindi.
Ano ka ba? Matulog ka na.
Tumigil ka. Mahiga ka na.
Ang aga kong nakauwi. Hindi naman puwedeng matulog lang agad.
Ano ka ba, honey?
Honey, 'yong telepono mo.
Pero wala na ako sa trabaho.
Si Woo-jae. Baka mahalaga.
-Sagutin mo. -Hindi.
Sagutin mo na, Mr. Assemblyman.
Sige po, ma'am.
Bakit?
Gano'n ba?
Sige.
Kailangan ko lang lumabas.
May burol na kailangan kong puntahan.
Sino'ng nakaburol?
'Yong biyenan ng may-ari ng Taeyang Shopping Center.
Pero gabing gabi na.
Marami akong gagawin bukas.
Mas okay na ngayon ako pumunta.
-Matulog ka na. -Sige.
Paalam.
Oo nga pala, 'yong short ribs.
ANG PAMBASANG KAPULUNGAN
Nagmamadali siguro siya.
Ang lakas ng ulan.
Yoon-seo…
Gano'n ba? Wala siya riyan?
Sige. Baka nasa ibang lugar lang siya.
Okay. Pasensiya na sa istorbo.
-Wala siya kina Da-som? -Wala.
Saan naman kaya siya nagpunta?
Patay pa rin ang telepono niya.
Hindi rin sumasagot si Joong-do.
Pumunta na kaya ako sa presinto?
Puwede ka bang umuwi na? Baka kasi umuwi si Yoon-seo at walang--
Sige. Sa bahay na lang ako maghihintay.
-'Wag ka nang mag-alala. -Salamat.
Taxi!
-Tumawag ka kapag may balita na. -Sige.
'Yon.
Pagkatapos no'n, pumunta na ako rito.
Kapag nakatatanggap kami ng report ng paglalayas,
sinisimulan naming taluntunin kung nasaan siya.
Pero hindi namin magagawa dahil nakapatay ang telepono ng anak mo.
Magtatanong-tanong kami sa paligid.
Saan ba siya madalas nagpupunta?
Ano'ng suot niya?
Ano…
-Ewan ko sa 'yo. Hindi na ako aalis! -Kulay pula.
Baka kulay pula na windbreaker.
Manipis lang at may hoodie.
Palagi niya itong isinusuot mula nang bilhin namin.
SINYANG POLICE STATION
Honey.
-Honey. -Honey.
Ayos lang 'yan.
Sigurado akong ayos lang siya.
Ikaw ang asawa niya?
-Oo. -Sumama ka sa amin.
Dito.
Magiging ayos lang siya.
Tara na.
-Kilala mo si Nam Yoon-seo? -Hindi.
Kilala mo si Nam Yoon-seo?
Nakita mo siya sa paaralan?
Hindi ko alam.
Sir!
-Nahanap n'yo na siya? -Hindi pa.
Ipaparada ko ang sasakyan
-at maghahanap doon. -Sige.
-Doon ako sa kabila. -Sige po, sir.
Yoon-seo.
Mawalang-galang na po.
-Yoon-seo. -Ano?
SINYANG POLICE STATION
Ma'am, tapos na ang shift namin,
pero tutulungan kayo ng dalawang 'yon.
Tinitingnan namin palagi ang mga CCTV namin.
Pasensiya na,
pero puwede bang may dagdag na detective na tumulong sa amin?
Ito talaga ang pamatayang hakbang sa kaso ng paglalayas.
Ginagawa namin ang lahat. 'Wag kayong mag-alala.
-Paanong hindi ako mag-aalala? -Honey.
Higit 12 oras na siyang nawawala.
Puwede bang magdagdag kayo kahit na dalawa pang detective?
Honey, kumalma ka.
Paano ako kakalma?
Anak natin ang pinag-uusapan dito.
Ma'am, kumalma lang po kayo.
Ginagawa namin ang lahat.
-Tinitingnan namin ang mga camera. -Tingnan mo ang telepono mo.
Sigurado akong okay lang siya.
SI ASSEMBLYMAN NAM JOONG-DO!
'Wag kayong mag-alala.
Sir.
Ikaw ba ang assemblyman ng Sinyang-gu?
Ikaw si Assemblyman Nam Joong-do, hindi ba?
Oo, ako nga.
Sana sinabi mo agad.
Sandali lang. Sasabihin ko lang sa nakatataas…
-Hindi na kailangan. -Ano?
Ituring n'yo ito tulad ng ibang kaso.
Hindi ako humihingi ng pabor.
Honey.
Hayaan mo na silang humingi ng tulong.
Kahit ngayon lang, honey.
Paano kung may mangyari kay Yoon-seo?
Isa kang ama bago isang assemblyman.
Pakiusap.
-Heto ang kape. -Salamat.
Opo, Chief.
Ibibigay ko ang telepono sa kaniya.
-Ang chief namin. -Salamat.
Hello, sir.
Oo.
Gagawin mo itong kaso ng nawawalang tao?
Sige.
Pasensiya na sa abala sa day off mo.
Sige. Paalam.
Salamat.
PULISYA
-Uy. -Sa Jincheong Middle School nag-aaral.
Namumukhaan n'yo ba siya?
SAUNA, GYM
INTERNET CAFE
HINAHANAP SI NAM YOON-SEO
BABAE, 15 YO, 163CM, 45KG, NAKASUOT NG PULANG WINDBREAKER
Puwede mo bang tingnan?
NAWAWALA
Medyo gulat siya kaya wala siyang maalala.
-Diyos ko. -Hindi ako makapaniwalang nangyari ito.
Hello, sir. Papasukin n'yo siya.
Ma, ito ba ang kapatid kong si Yoon-seo?
JICHEONG MIDDLE SCHOOL GRADUATION CEREMONY
Panganay na anak ni Assemblyman Nam Joong-do ng Daehan Party,
natagpuang patay sa may Ilog Han
sa ganap na 8:55 p.m.
Sabi ng pulisya na nahanap nila ang bangkay
-Ma. -kaninang hapon
habang hinahanap sa lugar
ang nawawalang anak ni Assembly Nam.
Gagawin ang isang malalim na imbestigasyon
kapag nakuha na ang bangkay.
Nasa probation si Nam mula pa Marso
dahil sa kaso ng pambubugbog sa isang club sa Gangnam,
nang bugbugin niya nang lasing ang isang tao, na nagdulot ng pinsala…
'Yong totoo?
Mas mahal mo nang kaunti ang anak mong babae kaysa roon sa lalaki, ano?
Bakit ba…
Sige. Mas gusto kong mawala ka na lang kaysa manggulo!
Hindi. Parehas ko silang mahal.
Hindi na lang ako nagpakatotoo?
Kaya ba…
pinarurusahan ako?
Ji-hoon.
Bale…
namatay na ang tunay na ina ng anak n'yo?
Oo.
Pinakawalan ang anak n'yo 15 araw na ang nakararaan.
Tama.
Alam ba ninyo kung saan siya nagpunta mula sa araw na 'yon
hanggang sa pagkamatay niya?
Sinundo ko siya…
noong nakalaya siya.
Dapat kumain ka. Kabibili ko lang niyan sa palengke kanina.
'Di ba gusto mo ang tokwa nila roon?
Sige na. Kahit kaunti lang.
Palalayasin mo na ba ako dahil dating bilanggo ako?
Naghihintay lang sa 'yo ang kuwarto mo.
Puwede kang bumalik kung kailan mo gusto.
Pero mas gusto mo ito, hindi ba?
Babayaran ko ang renta at mga bayarin dito.
May 1.5 million won sa card na ito.
Para sa pang-araw-araw mo.
Kapag naubos 'yan, bahala ka na.
Sobrang dami siguro ng pera mo para mabigyan mo ako ng tirahan at pera.
Para sa tuition fee mo sa kolehiyo 'yan.
Linisin mo ang bahay.
At umuwi ka para kumain kahit minsan sa isang linggo.
Sumagot ka, ha.
Sige.
'Wag kang magpapakalasing.
At tumawag ka sa papa mo.
Alagaan mo ang sarili mo.
Paalam.
Heto.
Binilhan kita ng damit.
Ji-hoon.
Bakit ba hindi na natin tigilan…
na saktan ang isa't isa?
Sabihin mo na ang gusto mong sabihin.
Mas gusto mong mamatay na lang ako kaysa sa masira ang karera ni Papa.
-Ji-hoon. -'Wag ka nang magpanggap.
Alam mong 'yon ang gusto ng lahat.
Paano mo nasasabi--
Ang ano?
Hindi mo ba ito naisip?
Kahit isang beses?
Sige.
Mas gusto kong mawala ka na lang kaysa manggulo!
Masaya ka na?
'Yon ba ang gusto mong marinig?
'Yon lang.
Noong araw na napalaya siya,
hinatid ko siya sa bago niyang tahanan.
Pagkatapos, nakausap mo pa siya
hanggang sa araw ng aksidente niya?
Hindi na.
Kahapon,
dadalhan ko dapat siya ng mga niluto ko…
Gano'n ba?
Ikaw, sir? Nakausap mo ba siya?
Hindi.
Una sa lahat…
may nakita kaming isang gramong shabu sa bulsa niya.
Hindi.
Nagkakamali kayo.
-Hindi gagawin ni Ji-hoon-- -Honey.
At ang teleponong hawak niya,
isa itong burner phone.
Burner phone?
Sigurado ba kayo?
Oo. 'Yong teleponong nakapangalan sa kaniya,
nakapatay ito.
Pero ang huling signal nito
ay mga nasa 4.5 kilometro ang layo.
Iniimbestigahan namin ito.
Tinitingnan ang mga CCTV camera,
pero may malakas na ulan noong nalagutan siya ng hininga.
At walang mga camera malapit sa Ilog Han.
Sa totoo lang, nahihirapan kami.
Pero…
may isang waiter sa club sa Gangnam ang nagsabing
nakita niya ang anak n'yo na mag-isang nag-iinom
ilang oras bago siya namatay.
Nakuha namin ang CCTV footage ng anak n'yo.
Lalabas ang resulta ng autopsy sa loob ng sampu hanggang 15 na araw.
Kakailangan ng forensics team na tingnan ang telepono niya,
pero base sa mga paunang imbestigasyon,
at sa kawalan ng mga senyales ng trauma,
iniisip namin
na aksidenteng nalunod siya
dahil sa sobrang
kalasingan o sa droga.
Hindi namin alam kung paano niya nakuha ang shabu,
pero dahil patay na siya,
hindi na siya malilitis at sarado na ang kaso.
Ma! Pa!
Ma…
Ma.
Gusto ko lang naman mag-alala kayo ni Papa sa akin.
Dahil hindi ako papasok sa eskuwela ngayon
pinlano kong
pumunta sa sauna na malayo sa bahay.
Bakit si Ji-hoon…
Bakit…
Patawarin n'yo ako.
Kasalanan ko.
Hindi, Yoon-seo.
Hindi mo kasalanan.
Yoon-seo.
SINYANG FUNERAL HOME
ANG PAMBANSANG KAPULUNGAN NG KOREA
'Wag na kayong magpasok.
PAKIKIRAMAY MULA SA SNU COLLEGE OF LAW ASSOCIATION
DAEHAN PARTY CHAIRWOMAN WOO JIN-SEOK
Nakikiramay ako.
Salamat.
Ito si Mr. Bae Gyeong-guk, ang may-ari ng Taeyang Shopping Center.
Hello. Salamat sa pagpunta.
Hindi ako makapaniwala.
Dito rin ibinurol ang biyenan ko
at kalalabas lang ng kabaong niya kaninang umaga.
Magpakatatag kayo.
Salamat.
Sa totoo lang, sakit sa ulo lang 'yang anak niya na 'yan.
Nagkaroon pa ng gulo 'yan bago ang nakaraang eleksiyon,
na muntikan niyang ikatalo.
Mas okay na siguro ang nangyari
dahil malapit na ang susunod na eleksiyon.
Mas mabuting manahimik na lang kayo…
kung hindi n'yo kayang makiramay.
-Pasensiya na, ma'am. -Hello, ma'am.
Kamag-anak niya ba 'yan sila?
Sa tingin ko…
Sa tingin ko lola ni Ji-hoon 'yan.
Sa nanay niya?
Sa tunay niyang ina.
Oo.
Oo nga pala,
hindi ko naman alam na assemblyman pala ang asawa niya.
Paano mo ito naitago sa lahat?
2 LINGGO ANG NAKALIPAS
Hello?
Talagang aalis ka na?
Isang buwan pa lang.
Oo. Tatawagan kita kapag okay na ang lahat.
Sige. Paalam.
KATIBAYAN NG KAMATAYAN
PANGALAN: NAM
Hello, ma'am.
Hello.
Umalis po ba kayo?
-Ano? -Wala kasing laman 'yong kahon.
SALAMAT SA PAGHATID KUMUHA KAYO
Pasensiya na. Marami lang akong ginawa.
'Wag po kayong humingi ng tawad.
Nagbakasyon po ba kayo?
Sige po, aalis na ako.
Paalam.
Hello.
Pasensiya na. Sino ka?
Bun--
Hindi kita narinig.
Ano'ng sinabi mo?
Buntis ako.
Ano?
Buntis ako.
Si Ji-hoon ang ama.
Nakakita ang mga pulis
ng isang gramo ng shabu sa bulsa ng anak ni Assemblyman Nam
nang makita ang bangkay nito 15 na araw na ang nakararaan.
Ayon sa Sinyang Police Station,
nakakita sila ng maliit ng plastik
na may lamang isang gramo ng shabu
pati na rin ang isang burner phone.
Para imbestigahan ang pagkamatay niya…
Buntis ka…
at si Ji-hoon ang ama?
Oo.
TROLLEY
Paano nila ito nagagawa sa isang taong nawalan ng anak?
Yeouido ito. Alam mo naman kung paano sa pulitika.
Ano ba ang gusto niya?
Gusto niya ng matutuluyan. Wala na siyang ibang mapupuntahan.
Nakita ang anak mo sa isang camera malapit sa isang banyo.
Si Ji-hoon ba talaga ang ama?
Parang ayaw mong maniwala. Sige, magpapalaglag na lang ako.
Lahat naman tayo estranghero sa una.
Hindi lang siya isang estranghero!
Tama na. Narito ka ba para i-blackmail sila?
Dapat akuin ni Assembly Nam Joong-do ng Daehan Party ang responsibilidad
at bumaba na siya sa puwesto.
Ang pagsasalin ng subtitle ay ginawa ni Sem Pabion